《方春时群免食麦先生置罝焉终无所获今者原头》
宋代·王洋

吴山积雪不润麦，客子思乡疑卜宅。
先生好客如聚书，岂料向来遭五厄。
{左夋右兔}{左夋右兔}自是安无虞，尔身那计归庖厨。
遐方自此欲同轨，书文正合求长须。
当时咀食应矜狡，汤饼于今得称巧。
幸因所嗜同一烹，吾鼎饶伊送肝脑。

作者简介：（1087—1154）宋楚州山阳人，字元渤。王资深子。徽宗宣和六年进士。高宗绍兴初诏试馆职，历秘书省正字、校书郎、守起居舍人，擢知制诰。十年以权发遣吉州换邵武军。洪皓使金归，人无敢过其居，洋独与往来，为人诬告与闻洪皓欺世飞语，以直徽猷阁出知饶州。寓居信州，有荷花水木之趣，因号王南池。善诗文，其诗极意镂刻，文章以温雅见长。有《东牟集》。